CELEX: C2006/022/29
Language: da
Date: 2006-01-28 00:00:00
Title: Sag T-400/05: Sag anlagt den  2. november 2005  — T mod Kommissionen

28.1.2006   
            
            
               DA
            
            
               Den Europæiske Unions Tidende
            
            
               C 22/15
            
         Sag anlagt den 2. november 2005 — T mod Kommissionen
   (Sag T-400/05)
   (2006/C 22/29)
   Processprog: fransk
   Parter
   
      Sagsøger: T (Bruxelles, Belgien ) (ved: avocats S. Rodrigues og Y. Minatchy)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Om fornødent: Annullation af afgørelsen af 20. juli 2005, hvorved Kommissionen afviste de klager, sagsøgeren indgav den 10. februar 2005 og den 21. marts 2005 over Kommissionens afgørelse vedrørende sagsøgerens tabte feriedage for 2004 samt over Kommissionens afgørelse om at anse sagsøgerens fravær fra den 15. november 2004 for uretmæssig.
            
         
               —
            
            
               Retten fastslår, at Kommissionen er ifaldet ansvar som følge af den anfægtede afgørelse.
            
         
               —
            
            
               Sagsøgeren tildeles en erstatning på 58 395,39 EUR som følge af de lidte tab.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren er forhenværende tjenestemand ved Kommissionen og blev pensioneret den 1. september 2005. Hun har med søgsmålet anfægtet Kommissionens afgørelse om at anse en del af hendes fravær i 2004 for uretmæssig og for at have fratrukket denne i hendes årlige ferie og løn. Sagsøgeren har til støtte for søgsmålet anført, at der er sket tilsidesættelse af begrundelsespligten, af principperne om ligebehandling og om god forvaltningsskik, samt af omsorgspligten.
   Sagsøgeren har ligeledes anført, at vedtægtens artikel 59 er tilsidesat, idet hun er i besiddelse af lægeattester for de pågældende fraværsperioder. Hun har desuden anført, at der er sket tilsidesættelse af vedtægtens artikel 57 og bilag V vedrørende årlig ferie, samt anlagt et åbenbart urigtigt skøn, og at der foreligger magtfordrejning.
   Sagsøgeren har ligeledes nedlagt påstand om erstatning for såvel det økonomiske som ikke-økonomiske tab, hun angiveligt har lidt som følge af Kommissionens adfærd.